Rhygyfarch ap Sulien

Roedd Rhygyfarch ap Sulien (1056? - 1099) (weithiau Ricemarchus neu Ricemarch; weithiau Rhigyfarch mewn ffynonellau Saesneg) yn ysgolhaig ac yn Esgob Tyddewi.

Bywgraffiad
Roedd yn fab i Sulien, a oedd hefyd yn ysgolhaig nodedig, yn Esgob Tyddewi ac yn gysylltiedig â chlas Llanbadarn Fawr. Roedd yn frawd i Ieuan ap Sulien.D. Simon Evans, Buched Dewi (Caerdydd, 1959). Rhagymadrodd.

Ysgrifennodd Rhygyfarch y llawysgrif Ladin "Sallwyr Rhygyfarch", sy'n cynnwys cyfieithiad o'r Sallwyr Hebraeg a deunydd arall, yn cynnwys penillion gan Rhygyfarch ei hun. Lluniwyd y llawysgrif yn Llanbadarn Fawr tua'r flwyddyn 1079; gwnaethpwyd y llythrennau lliw gan ei frawd Ieuan. Cedwir y llawysgrif yn llyfrgell Coleg y Drindod, Dulyn.

Cyfansoddodd gerdd arall yn galaru oherwydd anrheithiau'r Normaniaid yng Ngheredigion. I Rhygyfarch y priodolir y Vita Davidis (Buchedd Dewi), a gyfansoddwyd tua'r flwyddyn 1094 i amddiffyn annibyniaeth yr esgobaeth oddi wrth Archesgob Caergaint. Dilynodd ei dad fel Esgob Tyddewi yn 1088.

Llyfryddiaeth
D. Simon Evans, Buched Dewi (Caerdydd, 1959). Rhagymadrodd.

Cyfeiriadau

Categori:Beirdd Lladin o Gymru
Categori:Pobl yr 11eg ganrif o Gymru
Categori:Esgobion Tyddewi
Categori:Genedigaethau'r 1050au
Categori:Llenorion Cymraeg
Categori:Llenorion Lladin o Gymru
Categori:Llenorion yr 11eg ganrif o Gymru
Categori:Marwolaethau 1099
Categori:Pobl o Geredigion
Categori:Teyrnas Ceredigion
Categori:Ysgolheigion o Gymru